CELEX: 52005PC0295
Language: lt
Date: 2005-07-01
Title: Pasiūlymas Tarybos reglamentas iš dalies keičiantis Reglamentą (EB) Nr. 2268/2004, įvedantį galutinį antidempingo muitą volframo karbido ir lydytojo volframo karbido, kurių kilmės šalis yra Kinijos Liaudies Respublika, importui

Svarbus teisinis pranešimas

|

52005PC0295

Pasiūlymas Tarybos reglamentas iš dalies keičiantis Reglamentą (EB) Nr. 2268/2004, įvedantį galutinį antidempingo muitą volframo karbido ir lydytojo volframo karbido, kurių kilmės šalis yra Kinijos Liaudies Respublika, importui  /* KOM/2005/0295 galutinis */  

	[pic] | EUROPOS BENDRIJŲ KOMISIJA |Briuselis, 1.7.2005KOM(2005) 295 galutinisPasiūlymasTARYBOS REGLAMENTASiš dalies keičiantis Reglamentą (EB) Nr. 2268/2004, įvedantį galutinį antidempingo muitą volframo karbido ir lydytojo volframo karbido, kurių kilmės šalis yra Kinijos Liaudies Respublika, importui(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 („pagrindinis reglamentas“) dėl tyrimo, susijusio su Kinijos Liaudies Respublikos kilmės volframo karbido ir lydytojo volframo karbido importu. |Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą, ir yra parengtas remiantis tyrimu, atliktu pagal pagrindiniame reglamente nustatytus esminius procedūrinius reikalavimus. |Pasiūlyme taikomos nuostatos Šiuo metu srityje, dėl kurios teikiamas pasiūlymas, netaikomos jokios nuostatos. |Derinimas su kitomis Europos Sąjungos politikos kryptimis ir tikslais Netaikytina. |KONSULTACIJOS SU SUINTERESUOTOSIOMIS šALIMIS IR POVEIKIO įVERTINIMAS |Konsultacijos su suinteresuotosiomis šalimis |Atliekant tyrimą, atitinkamos suinteresuotosios šalys, remdamosi pagrindiniame reglamente numatytomis nuostatomis, turėjo galimybę ginti savo interesus. |Specialaus tyrimo atlikimas ir jo taikymas |Atlikti nepriklausomą specialų tyrimą nebuvo reikalinga. |Poveikio įvertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nėra numatomas bendras poveikio įvertinimas, bet jame yra pateiktas išsamus būtinų įvertinti sąlygų sąrašas. |TEISINIAI PASIūLYMO ASPEKTAI |Siūlomų veiksmų santrauka 2004 m. kovo 31 d. Komisija inicijavo galiojančių antidempingo priemonių, taikomų volframo karbido ir lydytojo volframo karbido, kurių kilmės šalis yra Kinijos Liaudies Respublika, importui, tarpinę peržiūrą. Šio tyrimo metu buvo nagrinėjama priemonių aprėptis. Galiojančios antidempingo priemonės taikomos nuo 1998 m., ir Tarybos reglamentu (EB) Nr. 2268/2004 jos buvo atnaujintos dar vienam 5 metų laikotarpiui. Pridedamas Tarybos reglamento pasiūlymas yra pagrįstas produkto aprėpties tyrimu. Tyrimo rezultatas patvirtino Bendrijos gamintojų teigimą, kad nauja prekė volframo karbidas, sumaišytas su priedais, pradėjo skverbtis į rinką. Siekiant užtikrinti galiojančių priemonių efektyvumą, antidempingo priemonės turėtų būti taikomos šiai naujai prekei. Po konsultacijų su valstybėmis narėmis 2005 m. gegužės 11 d. nė viena iš minėtų valstybių neprieštaravo siūlomam veiksmų planui. Dėl to Tarybai siūloma priimti pridedamą reglamento, kuris turėtų būti kuo įmanoma greičiau paskelbtas Europos Sąjungos oficialiajame leidinyje, pasiūlymą. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios(-ių) priežasties(-čių). |Veiksmų pobūdis yra aprašomas pirmiau minėtame pagrindiniame reglamente, nesuteikiant galimybės taikyti nacionalinį sprendimą. |Nuoroda apie Bendrijai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės ir administracinės naštos mažinimą ir jos proporcingą pasiskirstymą pasiūlymo tikslui netaikoma. |Priemonių pasirinkimas |Siūlomos priemonės: reglamentas. |Kiti būdai būtų netinkami dėl šios(-ių) priežasties(-čių). Pirmiau minėtame pagrindiniame reglamente nenumatoma alternatyvi galimybė rinktis. |POVEIKIS BIUDžETUI |Pasiūlymas neturi poveikio Bendrijos biudžetui. |1.  PasiūlymasTARYBOS REGLAMENTASiš dalies keičiantis Reglamentą (EB) Nr. 2268/2004, įvedantį galutinį antidempingo muitą volframo karbido ir lydytojo volframo karbido, kurių kilmės šalis yra Kinijos Liaudies Respublika, importuiEUROPOS SĄJUNGOS TARYBA,atsižvelgdama į Europos Bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 11 straipsnio 3 dalį,atsižvelgdama į Komisijos pasiūlymą[2], pateiktą pasitarus su Patariamuoju komitetu,kadangi:A. GALIOJANČIOS PRIEMONĖS(1) Tarybos reglamentu (EB) Nr. 771/98[3] įvestas galutinis 33 % antidempingo muitas volframo karbido ir lydytojo volframo karbido, kurių kilmės šalis yra Kinijos Liaudies Respublika (KLR), importui. Po priemonių galiojimo pabaigos peržiūros muitas buvo pakartotinai įvestas Tarybos reglamentu (EB) Nr. 2268/2004[4].B. DABARTINIS TYRIMAS(2) Kol vyko pirmiau minėta priemonių galiojimo pabaigos peržiūra, pagal pagrindinio reglamento 11 straipsnio 3 dalį Komisija gavo prašymą atlikti tarpinę peržiūrą. Prašymą trijų gamintojų, kartu atstovaujančių didžiajai daliai (daugiau nei 80 %) Bendrijos volframo karbido ir lydytojo volframo karbido gamybos apimčių, vardu pateikė Europos metalų asociacija (Eurometaux) (toliau – pareiškėjas). Pareiškėjas teigė, kad rinkoje atsirado nauja prekė, patenkanti į volframo karbidui ir lydytajam volframo karbidui taikomų priemonių aprėptį. Pareiškėjas tvirtino, kad naujos prekės pagrindinės fizinės ir cheminės savybės bei galutinis panaudojimas yra toks pat, kaip ir prekės, kuriai taikomos galiojančios priemonės. Tokiomis aplinkybėmis pareiškėjas tvirtino, kad prekė, kuriai taikomos galiojančios priemonės, ir nauja prekė turėtų būti laikomos ta pačia preke, be to, galiojančios priemonės turėtų taip pat būti taikomos naujos prekės importui.(3) Po pasitarimo su Patariamuoju komitetu nustačiusi, kad buvo pakankamai įrodymų dalinei tarpinei peržiūrai inicijuoti, 2004 m. kovo 31 d. Komisija inicijavo tyrimą pagal pagrindinio reglamento 11 straipsnio 3[5] dalį. Tyrimo apimtis apsiribojo prekės, kuriai taikomos galiojančios priemonės, apibrėžimu siekiant įvertinti poreikį iš dalies keisti galiojančių priemonių aprėptį.(4) Tyrimas vyko nuo 2003 m. sausio 1 d. iki 2003 m. gruodžio 31 d.(5) Komisija informavo prašymą pateikusius Bendrijos gamintojus, visus žinomus Bendrijos importuotojus, visus žinomus Bendrijos vartotojus ir visus žinomus KLR eksportuotojus apie peržiūros inicijavimą.(6) Komisija paprašė visų pirmiau minėtų šalių ir visų kitų šalių, kurios apie save pranešė per pranešime apie tyrimo inicijavimą nustatytą laikotarpį, pateikti informaciją. Komisija taip pat sudarė galimybę suinteresuotosioms šalims raštu pateikti savo nuomonę ir prašyti, kad jos būtų išklausytos.(7) Iš importuotojų, prekybininkų ir eksportuotojų nebuvo gauti jokie atsakymai į klausimyną. Tačiau penki pagrindiniai volframo karbido ir lydytojo volframo karbido eksportuotojai pateikė rašytinius komentarus.(8) Šios trys Bendrijos pramonės įmonės pateikė atsakymus į klausimyną:-  H.C. Starck GmbH, Vokietija-  Wolfram Bergbau– und Hütten–GmbH, Austrija-  Eurotungstène Poudres S.A. Prancūzija(9) Šie septyni ES vartotojai pateikė atsakymus į klausimyną:-  Boart Longyear, GmbH & Co KG, Vokietija-  Ceratizit S.ą.r.l., Liuksemburgas-  Ceratizit GmbH, Vokietija-  F.I.L.M.S. s.p.a., Italija-  MISCELE s.r.l, Italija-  Harditalia s.r.l., Italija-  TRIBO Hartmetall GmbH, VokietijaC. SVARSTOMOJI PREKĖ(10) Galiojančias priemones įvedančiame reglamente nurodyta svarstomoji prekė yra KLR kilmės volframo karbidas ir lydytojo volframo karbidas, klasifikuojami KN kodu 2849 90 30. Abi prekės yra anglies ir volframo junginiai, gaunami kaitinimo būdu (įanglinimo – pirmuoju atveju, lydymo – antruoju). Abi prekės yra tarpinės prekės, naudojamos kaip žaliava kietlydinių detalėms, pvz., cementuoto karbido pjovimo įrankiams ir dilimui ypač atsparioms detalėms, dilimui atsparioms dangoms, naftos gręžinių grąžtams ir kasybos įrankiams, be to, metalų tempimo ir kalimo štampams bei matricoms gaminti.D. TYRIMO REZULTATAI1. Įžanginė pastaba(11) Rašytiniuose komentaruose eksportuotojai tvirtino, kad šio tyrimo inicijavimas buvo „teisiškai nesuderintas“, ir todėl jie neatsakė į klausimyną. Jų nuomone, įtarimas dėl rinkoje atsiradusios naujos prekės negali būti nagrinėjamas peržiūroje, kuri yra apribojama svarstomosios prekės aprėpties tyrimu pagal pagrindinio reglamento 11 straipsnio 3 dalį, nes tam reikia atlikti išsamų antidempingo tyrimą pagal pagrindinio reglamento 5 straipsnį. Tačiau dabartinės peržiūros pagrindinis tikslas yra įvertinti, ar nauja prekė ir prekė, kuriai taikomos esamos priemonės, turi būti laikomos svarstomąja preke, t. y. ar abi šios prekės pasižymi tomis pačiomis savybėmis ir galutiniu panaudojimu, ir dėl to gali būti laikomos ta pačia preke. Šį įvertinimą galima padaryti tik atliekant esamų priemonių taikymo svarstomosios prekės importui peržiūrą. Tyrimą pagal pagrindinio reglamento 5 straipsnį galima būtų numatyti tik skirtingai prekei. Todėl eksportuotojų pateiktas reikalavimas yra negaliojantis ir turi būti atmestas. Reikia pažymėti, kad dėl atitinkamų eksportuotojų nebendradarbiavimo pritrūko tam tikros svarbios informacijos, ir todėl pagal pagrindinio reglamento 18 straipsnį buvo remiamasi turimais faktais.2. Nauja prekė(12) Naują prekę didžia dalimi sudaro prekė, kuriai taikomos esamos priemonės, sumaišyta su nedideliu kiekiu kitų metalo miltelių (daugiausia kobalto, tačiau gali būti įmaišyta ir kitų metalų milteliai, pvz. nikelio ar chromo, bei kitos sudedamosios dalys, kurios, atsižvelgiant į būtinas konkrečias savybes, gali būti sumaišytos su svarstomąja preke). Nauja prekė šiuo metu klasifikuojama KN kodu 3824 30 00, subkategorijoje įvardinama kaip „neaglomeruoti metalų karbidai, tarpusavyje sumaišyti arba su metaliniais rišikliais“, kurią sudaro įvairūs skirtingų perdirbimo stadijų mišiniai. Kaip ir prekė, kuriai taikomos esamos priemonės (žr. 10 konstatuojamąją dalį), nauja prekė yra tarpinė prekė, naudojama kaip žaliava sunkiųjų kietlydinių detalių gamyboje.3. Prekės, kuriai yra taikomos esamos priemonės, palyginimas su nauja preke:(13) Siekiant įvertinti, ar nauja prekė turėtų būti laikoma svarstomąja preke ir todėl jai turėtų būti taikomos tos pačios priemonės, buvo nagrinėjama, ar nauja prekė ir prekė, kuriai taikomos esamos priemonės, pasižymi tomis pačiomis cheminėmis ir fizinėmis savybėmis bei galutiniu panaudojimu. Taip pat buvo nagrinėjama Bendrijos vartotojų nuomonė apie naująją prekę.2.  Fizinės ir cheminės savybės(14) 12 konstatuojamojoje dalyje nurodyta, kad nauja prekė yra tarpinė prekė, kurią sudaro prekė, kuriai taikomos esamos priemonės, tik sumaišyta su kitais metalo milteliais.(15) Tyrimas parodė, kad paprasčiausias prekės, kuriai taikomos esamos priemonės, sumaišymas su metalo milteliais nepakeičia prekės, kuriai taikomos esamos priemonės, savybių. Nors ir iš tiesų naujos prekė sudėtis šiek tiek skiriasi nuo prekės, kuriai taikomos esamos priemonės, nes įdedamas nedidelis kiekis kobalto, tačiau buvo nustatyta, kad abi prekės pasižymi vienodomis fizinėmis ir cheminėmis savybėmis, jos perdirbamos vienodais etapais, ir galutinis panaudojimas yra toks pats. Tik vėlesniuose perdirbimo etapuose (žr. taip pat 18 konstatuojamąją dalį), pavyzdžiui, kobaltas naudojamas kaip rišiklis, t. y. siekiant užtikrinti atsargiai sumaišytų įdėtų sudėtinių dalių sukibimą. Tik šiame etape išgaunamos naujos fizinės ir cheminės savybės (žr. taip pat 24 konstatuojamąją dalį). Taip pat buvo nustatyta, kad, kaip ir dedant kobaltą, paprasčiausiai įdėjus kitų medžiagų, pavyzdžiui, nikelio, chromo ir (arba) kitų sudedamųjų dalių, jos pačios nepakeičia prekės, kuriai yra taikomos esamos priemonės, savybių. Kitų medžiagų įdėjimas malimo etape priklauso nuo būtinų konkrečių savybių (žr. 18 konstatuojamąją dalį).(16) Be to, buvo nustatyta, kad nė vienas Bendrijos gamintojas negamina naujos prekės.(17) Todėl nėra esminio fizinio ar cheminio skirtumo tarp naujos prekės ir prekės, kuriai yra taikomos esamos priemonės.3.  Galutinis panaudojimas(18) Prekė, kuriai yra taikomos esamos priemonės, ir nauja prekė patenka į tą patį volframo gamybos grandinės etapą. Kaip ir prekę, kuriai yra taikomos esamos priemonės, naują prekę reikia labai atsargiai susmulkinti (kartu su kitais metalų ar karbidų priedais ar organiniais rišikliais) ir granuliuoti vakuuminiu arba purškiamojo džiovinimo būdu (homogeninių dalelių formavimas) iki kol jos taps „presavimui paruoštais“ milteliais. Presavimui paruošti milteliai yra kietlydinių detalių gamybos pradžia (galutinis produktas gaunamas presuojant ir sukepinant, id est formavimas aukštoje temperatūroje), kai pridedami metalo milteliai pagaliau tampa aktyviąja rišiklio matrica. Prekė, kuriai taikomos esamos priemonės, ir naujoji prekė panašaus proceso metu turi būti perdirbtos į presavimui paruoštus miltelius. Presavimui paruošti milteliai turi atitikti labai konkrečius užsakovų, t. y. kasybos, metalo kalybos ir dangų pramonės įmonių, sudėties reikalavimus.(19) Remiantis pirmiau pateiktais argumentais, galima teigti, kad prekė, kuriai taikomos esamos priemonės, ir naujoji prekė išimtinai patenka į tą patį gamybos grandinės etapą, o paprasčiausiai įdėtas nedidelis kiekis kobalto ar kitos 15 konstatuojamojoje dalyje minimos medžiagos nepakeis prekės, kuriai taikomos esamos priemonės, savybių. Abi prekės skirtos tam pačiam galutiniam panaudojimui, t. y. jos turi būti toliau perdirbamos.4.  Vartotojų nuomonė(20) Svarstomosios prekės vartotojai yra didžia dalimi smulkūs įvairių kietlydinių detalių gamintojai. Tik keli bendradarbiavę vartotojai patvirtino pirmiau išdėstytus rezultatus, t. y. kad ši prekė, kuriai taikomos esamos priemonės, ir naujoji prekė yra perdirbamos ES rinkoje.(21) Tyrimas taip pat parodė, kad naująją prekę iš KLR importavo ribotas vartotojų, iš kurių tik vienas bendradarbiavo, skaičius. Bendradarbiavęs vartotojas teigė, kad naujoji prekė buvo naudojama tokiems patiems tikslams kaip ir prekė, kuriai taikomos esamos priemonės.(22) Atsižvelgiant į tai, kad iš KLR importuojama naujoji prekė yra naudojama tokiems patiems tikslams kaip ir prekė, kuriai taikomos esamos priemonės, galima manyti, kad vartotojai nemato šių dviejų prekių skirtumų.5.  Skirtumas tarp naujosios prekės ir kitų pagal KN kodą 3824 30 00 klasifikuojamų prekių(23) Naujoji prekė klasifikuojama pagal tą patį KN kodą kaip presavimui paruošti milteliai, t. y. KN kodą 3824 30 00, id est toliau perdirbama prekė.(24) Siekiant atskirti naująją prekę nuo presavimui paruoštų miltelių, klasifikuojamų KN kodu 3824 30 00, galima būtų taikyti šiuos kriterijus: makroskopinis aspektas, dalelių dydis ir cheminė sudėtis bei birumo savybės. Makroskopiniu požiūriu yra aiškus regimas skirtumas. Naujosios prekės dalelių akimi neįmanoma pamatyti, o presavimui paruoštų miltelių dalelės yra matomos. Cheminę kiekvienos presavimui paruoštų miltelių dalelės sudėtį, priešingai nei naujosios prekės dalelių, sudaro tiksliai nustatyta vienoda visų cheminių sudedamųjų dalių dispersija. Be to, naujosios prekės dalelių forma yra netaisyklinga, o kitų mišinių dalelių forma yra rutulio pavidalo. Pagaliau naujosios prekės birumo savybės yra nepakankamos, o presavimui paruošti milteliai byra laisvai, ir jų sudėtis yra homogeninė. Birumo trūkumą galima išmatuoti ir nustatyti kalibruotu piltuvėliu, pvz. HALL debitmačiu pagal ISO standartą 4490.6.  Išvada(25) Tyrimas parodė, kad tariama naujoji prekė yra iš esmės ta pati prekė, kuriai taikomos esamos priemonės. 15 konstatuojamojoje dalyje aprašyti pridedami metalo milteliai nepakeičia prekės savybių ar panaudojimo.(26) Remiantis šiais rezultatais, ypač tuo, kad abi prekės pasižymi ta pačia fizine ir chemine sudėtimi, ir kad vartotojai vienodai vertina abejų prekių panaudojimą, manoma, kad prekė, kuriai taikomos esamos priemonės, ir naujoji prekė yra viena ir ta pati prekė, t. y. svarstomoji prekė pagal pagrindinio reglamento 1 straipsnio 4 dalį.E. PRIEMONĖS(27) Atsižvelgiant į pirmiau nurodytas išvadas, manoma, kad reikia paaiškinti, jog svarstomajai prekei taikomos esamos antidempingo priemonės taip pat būtų taikomos ir naujai prekei, šiuo metu importuojamai KN kodu ex 3824 30 00.PRIĖMĖ ŠĮ REGLAMENTĄ:1 straipsnisReglamento (EB) Nr. 2268/2004 1 straipsnio 1 dalis pakeičiama taip:1. Įvedamas galutinis antidempingo muitas Kinijos Liaudies Respublikos kilmės volframo karbido, volframo karbido sumaišyto su metalo milteliais ir lydytojo volframo karbido, klasifikuojamų KN kodais 2849 90 30 ir ex 3824 30 00[6] (TARIC kodas 3824 30 00 10), importui.2 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12).[2] OL C , , p.[3] OL L 111, 1998 4 9, p. 3.[4] OL L 395, 2004 12 31, p. 56.[5] OL C 81, 2004 3 31, p. 8.[6] Priešingai nei presavimui paruošti milteliai, kurie yra rutulio arba granulės pavidalo, vienarūšiai ir laisvai byrantys, dalelės yra netaisyklingos formos, be to, nėra laisvai byrančios. Birumo trūkumą galima išmatuoti ir nustatyti kalibruotu piltuvėliu, pvz. HALL debitmačiu pagal ISO standartą 4490.